EELNÕU 2020/282

								KOMISJONID:

eelarve- ja arengu-		
haridus-	X	
kultuuri- 	JK	
majandus-		
revisjoni-		
sotsiaal- 		

VILJANDI LINNAVOLIKOGU

MÄÄRUS

24. september 2020   nr

Viljandi linna haldusterritooriumil
projektlaagrite läbiviimiseks loa andmise korra muutmine

Määrus kehtestatakse kohaliku omavalitsuse korralduse seaduse § 6 lõike 3 punkti 1 ja noorsootöö seaduse § 10 ja § 102 lõike 2 alusel.

§ 1. Muuta Viljandi Linnavolikogu 28.04.2006 määruse nr 18 „Viljandi linna haldusterritooriumil projektlaagrite läbiviimiseks loa andmise kord“ (edaspidi määrus) preambulit ning sõnastada see järgmiselt:
„Määrus kehtestatakse kohaliku omavalitsuse korralduse seaduse § 6 lõike 3 punkti 1 ja noorsootöö seaduse § 10 ja § 102 lõike 2 alusel.“

§ 2. Muuta määruse § 2 lõike 5 punkti 2 sõnastust järgmiselt:
„2) andmed projektlaagri tegemiseks vajalike ruumide (hoonete), sisustuse ja maa-ala kohta ning õigusaktides kehtestatud nõuete olemasolul Terviseameti ja Päästeameti tõendid ruumide (hoonete), sisustuse ja maa-ala vastavuse kohta tervisekaitse-, tuleohutuse- ja päästealade nõuetele või majutus- või toitlustusteenust pakkuva ettevõtja tegevusloa koopia.“

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Evelin Lagle-Nõmm
Esitatud: 
Esitaja: Viljandi Linnavalitsus			Ettekandja: Janika Gedvil
Lk arv: 
Hääletamine: nõudmisel

Seletuskiri
Viljandi linna haldusterritooriumil
projektlaagrite läbiviimiseks loa andmise korra muutmine

Eelnõu eesmärk on Viljandi linna haldusterritooriumil projektlaagrite läbiviimiseks loa andmise korra ajakohastamine. 

Kohaliku omavalitsuse korralduse seaduse § 6 lõike 3 punkt 1 kohaselt otsustab ja korraldab omavalitsusüksus neid kohaliku elu küsimusi, mis on talle pandud teiste seadustega.

Noorsootöö seaduse § 10 lõike 1 järgi peab noorte- ja projektlaagri korraldamiseks olema tegevusluba. Sama seaduse § 102 lõike 2 järgi lahendab projektlaagri tegevusloa taotluse valla- või linnavalitsus, mille haldusterritooriumil soovitakse projektlaagrit pidada. Tegevusloa taotlus esitatakse Eesti Hariduse Infosüsteemi kaudu vähemalt kaks kuud enne projektlaagri tegevuse alustamist. Projektlaagri tegevusloa andmed kantakse Eesti Hariduse Infosüsteemi.

Eelnõuga on muudetud korra preambulit, samuti on hetkel kehtivas määruses Terviseamet aegunud nimega Terviseinspektsioon.

(allkirjastatud digitaalselt)
Evelin Lagle-Nõmm